Diari Oficial de la Generalitat Valenciana


Sumari del DOGV 3968, del 28-03-2001 (2001/2092)

ORDRE de 2 de març de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, destinat a dependències annexes a l'edifici Rialto, seu de la Filmoteca Valenciana, d'un immoble situat al carrer Barcelonina núm. 4, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2092


Data del document
:   02-03-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * València
    * propietat immobiliària
    * cultura regional

ORDRE de 2 de març de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, destinat a dependències annexes a l'edifici Rialto, seu de la Filmoteca Valenciana, d'un immoble situat al carrer Barcelonina núm. 4, de València. [2001/X2092]
  
Mitjançant escriptura de compravenda atorgada pel notari de València senyor Antonio Beaus Codes, el número 257 del seu protocol, el dia 9 de febrer de 2001, la Generalitat Valenciana va adquirir un immoble situat al carrer Barcelonina núm. 4, de València, i que consta en l'Inventari General de Béns i Drets de la Generalitat Valenciana amb el núm. A02/46/250/0502 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura i Educació ha sol·licitat l'afectació de l'immoble assenyalat per a ubicar dependències annexes a l'edifici Rialto, seu de la Filmoteca Valenciana.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, destinat a dependències administratives de la Conselleria de Cultura i Educació, l'immoble que a continuació es descriu y que consta en l'Inventari General de Béns i Drets de la Generalitat Valenciana amb el núm. A02/46/250/0502:
  
Edifici de 6 metres de façana i una superfície total per planta de 77 m². Consta de: soterrani, planta baixa i pati amb porteria al costat, amb escala que condueix a un entresol, un principal, un segon, un tercer, un quart i a un interior. Confronta: davant, carrer Barcelonina; dreta, edifici Filmoteca Generalitat Valenciana; fons, edifici Filmoteca Generalitat Valenciana; esquerra, carrer Barcelonina núm. 2 i plaça de l'Ajuntament núm. 16. En tràmit d'inscripció, és la finca registral número 7851, inscrita en el Registre de la Propietat de València núm. 3 al tom 1505, llibre 140, foli 197, inscripció 2a. Referència cadastral: 5825702YJ2752F.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura i Educació, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura i Educació designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 2 de març de 2001
  
El conseller d'Economia, Hisenda i Ocupació,
  
VICENTE RAMBLA MOMPLET